pythainlp/thailaw-v1.0 huggingface dataset:
ประกาศสํานักงานคณะกรรมการกํากับหลักทรัพย์และตลาดหลักทรัพย์

ที่ สธ. 6/2542

เรื่อง   การยื่นคําขออนุญาตมีสํานักงานสาขา

                                                                                                                                                         

                    อาศัยอํานาจตามความในข้อ 4 แห่งประกาศคณะกรรมการกํากับหลักทรัพย์และตลาดหลักทรัพย์  ที่ กธ. 42/2541  เรื่อง หลักเกณฑ์ เงื่อนไข และวิธีการขออนุญาตและการอนุญาตให้บริษัทหลักทรัพย์มีสํานักงานสาขา  ลงวันที่ 15 พฤศจิกายน พ.ศ. 2541 สํานักงานคณะกรรมการกํากับหลักทรัพย์และตลาดหลักทรัพย์ออกข้อกําหนดไว้ดังต่อไปนี้


ข้อ ๑ ให้บริษัทหลักทรัพย์ที่ประสงค์จะขออนุญาตมีสํานักงานสาขาตามนัยข้อ 4 แห่งประกาศคณะกรรมการกํากับหลักทรัพย์และตลาดหลักทรัพย์  ที่ กธ. 42/2541  เรื่อง หลักเกณฑ์ เงื่อนไข และวิธีการขออนุญาตและการอนุญาตให้บริษัทหลักทรัพย์มีสํานักงานสาขา  ลงวันที่ 15 พฤศจิกายน พ.ศ. 2541  ยื่นคําขอต่อสํานักงานตามแบบ 92 - 2 ที่แนบท้ายประกาศนี้ พร้อมเอกสารหลักฐานต่อไปนี้

                    (1) แผนผังแสดงโครงสร้างการจัดองค์กรของบริษัทหลักทรัพย์ 

                    (2) แผนผังแสดงโครงสร้างการจัดองค์กรของสํานักงานสาขาแห่งที่กําลังขอรับอนุญาตและรายละเอียดงานและความรับผิดชอบของแต่ละส่วนงานภายในสํานักงานสาขาแห่งดังกล่าว

      (3) ระบบการควบคุมภายในของบริษัทหลักทรัพย์ในส่วนที่เกี่ยวกับสํานักงานสาขาแห่งที่กําลังขอรับอนุญาต  ซึ่งประกอบด้วย

       (ก) ขั้นตอนการเปิดบัญชีเพื่อซื้อขายหลักทรัพย์ 

       (ข) อํานาจการอนุมัติวงเงินของผู้จัดการสํานักงานสาขา

      (ค) หน่วยงานที่รับผิดชอบในการตรวจสอบดูแลการปฏิบัติงานของสํานักงานสาขา และแนวทางในการตรวจสอบดูแลการปฏิบัติงานของสํานักงานสาขา

                    (4) บทศึกษาความเป็นไปได้ในการจัดตั้งสํานักงานสาขา  พร้อมทั้งสมมติฐานในการจัดทําบทศึกษาดังกล่าว  แต่กรณีที่เป็นการยื่นคําขอตามนัยข้อ 4 (2) หรือ (3) แห่งประกาศคณะกรรมการกํากับหลักทรัพย์และตลาดหลักทรัพย์ฉบับดังกล่าว  บริษัทหลักทรัพย์อาจยื่นข้อมูลที่เป็นการปรับปรุงบทศึกษาฉบับเดิมให้เป็นปัจจุบันแทนการจัดทําและยื่นบทศึกษาฉบับใหม่ก็ได้

      (5)  บทศึกษาผลกระทบของการจัดตั้งสํานักงานสาขาต่อการดํารงเงินกองทุนสภาพคล่องสุทธิของบริษัท                               

                    (6) ประมาณการงบการเงินและอัตราการดํารงเงินกองทุนสภาพคล่องสุทธิสําหรับหนึ่งปีข้างหน้าของบริษัท  พร้อมทั้งสมมติฐานในการจัดทําประมาณการดังกล่าว

                   (7)  หนังสือรับรองประวัติของผู้บริหารตามแบบ 92 - 3 ที่แนบท้ายประกาศนี้


ข้อ ๒ ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป


ผู้มีอํานาจลงนาม -  

                                    ประกาศ   ณ  วันที่   22   กุมภาพันธ์  พ.ศ.  2542        

 

 

      (นายปกรณ์ มาลากุล ณ อยุธยา)

                                                                                           เลขาธิการ

                                                       สํานักงานคณะกรรมการกํากับหลักทรัพย์และตลาดหลักทรัพย์
ประกาศสํานักงานคณะกรรมการกํากับหลักทรัพย์และตลาดหลักทรัพย์

ที่ สธ. 25/2542

เรื่อง   การยื่นคําขออนุญาตมีสํานักงานสาขา

(ฉบับที่ 2)

\_\_\_\_\_\_\_\_\_\_\_\_\_\_\_\_\_\_

อาศัยอํานาจตามความในข้อ 4 แห่งประกาศคณะกรรมการกํากับหลักทรัพย์และตลาดหลักทรัพย์  ที่ กธ. 42/2541  เรื่อง  หลักเกณฑ์ เงื่อนไข และวิธีการขออนุญาตและการอนุญาตให้บริษัทหลักทรัพย์มีสํานักงานสาขา  ลงวันที่ 15 พฤศจิกายน พ.ศ. 2541  สํานักงานคณะกรรมการกํากับหลักทรัพย์และตลาดหลักทรัพย์ออกข้อกําหนดไว้ดังต่อไปนี้


ข้อ ๑ ให้ยกเลิกความใน (4) และ (5) ของข้อ 1 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์  ที่ สธ. 6/2542  เรื่อง  การยื่นคําขออนุญาตมีสํานักงานสาขา  ลงวันที่ 22 กุมภาพันธ์ พ.ศ. 2542  และให้ใช้ความต่อไปนี้แทน

                    "(4) บทศึกษาความเป็นไปได้ในการจัดตั้งสํานักงานสาขา  พร้อมทั้งสมมติฐานในการจัดทําบทศึกษาดังกล่าว  เว้นแต่

                            (ก)  กรณีที่เป็นการยื่นคําขอตามนัยข้อ 4 (2) หรือ (3) แห่งประกาศคณะกรรมการกํากับหลักทรัพย์และตลาดหลักทรัพย์ฉบับดังกล่าว บริษัทหลักทรัพย์อาจยื่นข้อมูลที่เป็นการปรับปรุงบทศึกษาฉบับเดิมให้เป็นปัจจุบันแทนการจัดทําและยื่นบทศึกษาฉบับใหม่ก็ได้  หรือ

                            (ข)  กรณีที่เป็นการยื่นคําขอตามนัยข้อ 4 (2) แห่งประกาศคณะกรรมการกํากับหลักทรัพย์และตลาดหลักทรัพย์ฉบับดังกล่าว  และมิได้มีการลงทุนหรือมีค่าใช้จ่ายใด ๆ ที่เป็นนัยสําคัญที่จะมีผลกระทบต่อการดํารงเงินกองทุนสภาพคล่องสุทธิของบริษัท บริษัทหลักทรัพย์ไม่ต้องยื่นบทศึกษาความเป็นไปได้และสมมติฐานดังกล่าว

                    (5) บทศึกษาผลกระทบของการจัดตั้งสํานักงานสาขาต่อการดํารงเงินกองทุนสภาพคล่องสุทธิของบริษัท  เว้นแต่กรณีที่เป็นการยื่นคําขอตามนัยข้อ 4 (2) แห่งประกาศคณะกรรมการกํากับหลักทรัพย์และตลาดหลักทรัพย์ฉบับดังกล่าว  และมิได้มีการลงทุนหรือมีค่าใช้จ่ายใด ๆ ที่เป็นนัยสําคัญที่จะมีผลกระทบต่อการดํารงเงินกองทุนสภาพคล่องสุทธิของบริษัท บริษัทหลักทรัพย์ไม่ต้องยื่นบทศึกษาผลกระทบดังกล่าว"


ข้อ ๒ ให้ยกเลิกแบบ 92-2 และแบบ 92-3 ที่แนบท้ายประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สธ. 6/2542  เรื่อง การยื่นคําขออนุญาตมีสํานักงานสาขาลงวันที่ 22 กุมภาพันธ์ พ.ศ. 2542  และให้ใช้แบบที่แนบท้ายประกาศนี้แทน


ข้อ ๓ ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป


ผู้มีอํานาจลงนาม - ประกาศ  ณ วันที่   25  พฤศจิกายน  พ.ศ. 2542 

 

 

                                                            (นายปกรณ์  มาลากุล ณ อยุธยา)

                                                                            เลขาธิการ

                                        สํานักงานคณะกรรมการกํากับหลักทรัพย์และตลาดหลักทรัพย์
ประกาศสํานักงานคณะกรรมการกํากับหลักทรัพย์และตลาดหลักทรัพย์

ที่ สน. 21/2542

เรื่อง รายละเอียดของโครงการจัดการกองทุนรวมอสังหาริมทรัพย์

เพื่อแก้ไขปัญหาในระบบสถาบันการเงิน และกองทุนรวม

เพื่อแก้ไขปัญหาในระบบสถาบันการเงิน 

(ฉบับที่ 2)

 อาศัยอํานาจตามความในมาตรา 118(1) แห่งพระราชบัญญัติหลักทรัพย์และตลาดหลักทรัพย์ พ.ศ. 2535 สํานักงานคณะกรรมการกํากับหลักทรัพย์และตลาดหลักทรัพย์ออกข้อกําหนดไว้ดังต่อไปนี้

 ข้อ 1 ให้ยกเลิกความใน (16) ของข้อ 2 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 23/2541 เรื่อง รายละเอียดของโครงการจัดการกองทุนรวมอสังหาริมทรัพย์เพื่อแก้ไขปัญหาในระบบสถาบันการเงิน และกองทุนรวมเพื่อแก้ไขปัญหาในระบบสถาบันการเงิน ลงวันที่ 25 พฤษภาคม พ.ศ. 2541 และให้ใช้ความต่อไปนี้แทน

 “(16) การจัดทํารายงานของกองทุนรวม” 

###  ข้อ 2 ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

 ประกาศ ณ วันที่ 26 ตุลาคม พ.ศ. 2542 

 (นายปกรณ์ มาลากุล ณ อยุธยา)

 เลขาธิการ

 สํานักงานคณะกรรมการกํากับหลักทรัพย์และตลาดหลักทรัพย์
ประกาศสํานักงานคณะกรรมการกํากับหลักทรัพย์และตลาดหลักทรัพย์

ที่ สธ/น. 9/2542

เรื่อง การเตรียมความพร้อมของบริษัทหลักทรัพย์

เพื่อแก้ไขปัญหาปี ค.ศ. 2000

(ฉบับที่ 2)

\_\_\_\_\_\_\_\_\_\_\_\_\_\_\_\_\_\_\_\_\_

อาศัยอํานาจตามความในมาตรา 108 และมาตรา 109 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 สํานักงานคณะกรรมการกํากับหลักทรัพย์และตลาดหลักทรัพย์ออกข้อกําหนดไว้ดังต่อไปนี้

 ข้อ 1 ให้เพิ่มความต่อไปนี้เป็นข้อ 10/1 และข้อ 10/2 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สธ/น. 46/2541 เรื่อง การเตรียมความพร้อมของบริษัทหลักทรัพย์เพื่อแก้ไขปัญหาปี ค.ศ. 2000 ลงวันที่ 20 พฤศจิกายน พ.ศ. 2541 

 “ข้อ 10/1 ความในข้อ 2 ถึงข้อ 10 มิให้ใช้บังคับกับบริษัทหลักทรัพย์ดังต่อไปนี้

 (1) บริษัทที่ไม่มีหรือไม่ใช้ระบบคอมพิวเตอร์ในการประกอบธุรกิจหลักทรัพย์ และได้มีหนังสือรับรองข้อเท็จจริงดังกล่าวต่อสํานักงานแล้ว

 (2) บริษัทที่ได้หยุดการประกอบธุรกิจหลักทรัพย์ทุกประเภท และได้มีหนังสือแจ้งความประสงค์ดังกล่าวต่อสํานักงานแล้ว

 (3) บริษัทที่ถูกระงับการดําเนินกิจการทั้งหมดตามคําสั่งของรัฐมนตรีว่าการกระทรวงการคลัง ลงวันที่ 26 มิถุนายน 2540 และวันที่ 5 สิงหาคม 2540 ซึ่งสั่งโดยอาศัยอํานาจตามกฎหมายว่าด้วยการประกอบธุรกิจเงินทุน ธุรกิจหลักทรัพย์ และธุรกิจเครดิตฟองซิเอร์ และแผนแก้ไขฟื้นฟูฐานะของบริษัทดังกล่าวไม่ผ่านความเห็นชอบของคณะกรรมการองค์การเพื่อการปฏิรูประบบสถาบันการเงิน 

 ข้อ 10/2 ในกรณีที่บริษัทหลักทรัพย์ตามข้อ 10/1 (1) บริษัทใดประสงค์จะนําระบบคอมพิวเตอร์มาใช้ในการประกอบธุรกิจหลักทรัพย์ หรือบริษัทหลักทรัพย์ตามข้อ 10/1 (2) ถึง (3) บริษัทใดสามารถและประสงค์จะกลับมาประกอบธุรกิจหลักทรัพย์ตามปกติ ก่อนที่บริษัทหลักทรัพย์นั้นจะนําระบบคอมพิวเตอร์มาใช้ หรือจะเริ่มประกอบธุรกิจหลักทรัพย์อีกครั้งหนึ่ง แล้วแต่กรณี บริษัทหลักทรัพย์ต้องปฏิบัติตามเกณฑ์ดังต่อไปนี้

 - 2 -

 (1) หากวันที่บริษัทหลักทรัพย์จะนําระบบคอมพิวเตอร์มาใช้ในการประกอบธุรกิจหลักทรัพย์ หรือจะเริ่มประกอบธุรกิจหลักทรัพย์ตามปกติเป็นวันก่อนวันที่ 1 มกราคม 2543 บริษัทหลักทรัพย์ต้องดําเนินการตามความในข้อ 2 ถึงข้อ 10 ของประกาศนี้ ให้เสร็จสิ้นตามขั้นตอนและระยะเวลาที่บังคับในแต่ละเรื่องนั้นเสียก่อน เว้นแต่การดําเนินการในเรื่องใดที่ไม่สามารถปฏิบัติให้แล้วเสร็จภายในระยะเวลาที่กําหนด เนื่องจากระยะเวลาดังกล่าวได้ล่วงพ้นไปแล้ว หรือเป็นการเหลือวิสัยที่จะดําเนินการในเรื่องดังกล่าวให้เสร็จสิ้นภายในระยะเวลาที่กําหนดได้ ให้บริษัทหลักทรัพย์ดําเนินการในเรื่องนั้นให้เสร็จสิ้นในโอกาสแรกที่สามารถกระทําได้ ซึ่งต้องครบถ้วนก่อนวันแรกของการนําระบบคอมพิวเตอร์มาใช้ในการประกอบธุรกิจ หรือเริ่มประกอบธุรกิจหลักทรัพย์ตามปกติ แล้วแต่กรณี

 (2) หากวันที่บริษัทหลักทรัพย์จะนําระบบคอมพิวเตอร์มาใช้ในการประกอบธุรกิจหลักทรัพย์ หรือจะเริ่มประกอบธุรกิจหลักทรัพย์ตามปกติเป็นวันที่หรือภายหลังวันที่ 1 มกราคม 2543 บริษัทหลักทรัพย์ต้องแสดงต่อสํานักงานได้ว่าบริษัทหลักทรัพย์นั้นมีความพร้อมเกี่ยวกับการแก้ไขปัญหาปี ค.ศ. 2000 และดําเนินการแก้ไขปัญหาปี ค.ศ. 2000 แล้วเสร็จ โดยในการแก้ไขปัญหาปี ค.ศ. 2000 บริษัทหลักทรัพย์อาจปฏิบัติตามมาตรฐาน ก.ล.ต. เกี่ยวกับขั้นตอนการแก้ไขและตรวจสอบการแก้ไขปัญหาปี ค.ศ. 2000 โดยเปลี่ยนแปลงค่าวันที่ใช้ในการทดสอบได้ตามความเหมาะสม”

 ข้อ 2 ประกาศนี้ให้ใช้บังคับตั้งแต่วันที่ 16 ธันวาคม 2541 เป็นต้นไป

 ประกาศ ณ วันที่ 2 มีนาคม พ.ศ. 2542

 นายปกรณ์ มาลากุล ณ อยุธยา 

 เลขาธิการ

 สํานักงานคณะกรรมการกํากับหลักทรัพย์และตลาดหลักทรัพย์
ประกาศสํานักงานคณะกรรมการกํากับหลักทรัพย์และตลาดหลักทรัพย์

ที่ สธ/น. 17/2542

เรื่อง การเตรียมความพร้อมของบริษัทหลักทรัพย์

เพื่อแก้ไขปัญหาปี ค.ศ. 2000

(ฉบับที่ 3)

 อาศัยอํานาจตามความในมาตรา 108 และมาตรา 141(2) แห่งพระราชบัญญัติหลักทรัพย์และตลาดหลักทรัพย์ พ.ศ. 2535 สํานักงานคณะกรรมการกํากับหลักทรัพย์และตลาดหลักทรัพย์โดยความเห็นชอบของคณะกรรมการกํากับหลักทรัพย์และตลาดหลักทรัพย์ออกข้อกําหนดไว้ดังต่อไปนี้

 ข้อ 1 ให้ยกเลิกความในข้อ 5 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สธ/น. 46/2541 เรื่อง การเตรียมความพร้อมของบริษัทหลักทรัพย์เพื่อแก้ไขปัญหาปี ค.ศ. 2000 ลงวันที่ 20 พฤศจิกายน พ.ศ. 2541 และให้ใช้ความต่อไปนี้แทน

 “ข้อ 5 ให้บริษัทหลักทรัพย์เปิดเผยรายงานผลการตรวจสอบตามข้อ 2 และข้อ 4โดยการปิดประกาศใบสรุปผลการตรวจสอบตามมาตรฐาน ก.ล.ต. เกี่ยวกับขั้นตอนการแก้ไขและตรวจสอบการแก้ไขปัญหาปี ค.ศ. 2000 ตั้งแต่วันที่ได้จัดส่งรายงานผลการตรวจสอบดังกล่าวให้สํานักงานแล้ว จนถึงวันที่ 31 ธันวาคม พ.ศ. 2543 ไว้ในที่เปิดเผย ณ สํานักงานใหญ่และสํานักงานสาขาของบริษัทหลักทรัพย์ และจัดให้มีรายงานผลการตรวจสอบไว้ที่สถานที่ดังกล่าวเพื่อให้ประชาชนสามารถตรวจดูได้ และให้บริษัทหลักทรัพย์จัดให้มีใบสรุปผลการตรวจสอบดังกล่าวไว้ที่สถานที่ติดต่อทุกแห่งของตัวแทนสนับสนุนที่ใช้ในการซื้อขายหน่วยลงทุน เพื่อให้ประชาชนสามารถตรวจดูได้รวมทั้งจัดให้ประชาชนสามารถตรวจสอบรายงานผลการตรวจสอบดังกล่าวได้ภายในห้าวันทําการนับตั้งแต่วันถัดจากวันที่ประชาชนร้องขอ”

 ข้อ 2 ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

 ประกาศ ณ วันที่ 10 สิงหาคม พ.ศ. 2542

 (นายปกรณ์ มาลากุล ณ อยุธยา)

 เลขาธิการ

 สํานักงานคณะกรรมการกํากับหลักทรัพย์และตลาดหลักทรัพย์
ประกาศสํานักงานคณะกรรมการกํากับหลักทรัพย์และตลาดหลักทรัพย์

ที่ สน. 45/2541

เรื่อง คุณสมบัติของผู้ดูแลผลประโยชน์ของกองทุนรวม

(ฉบับที่ 3)

 อาศัยอํานาจตามความในมาตรา 121 แห่งพระราชบัญญัติหลักทรัพย์และตลาดหลักทรัพย์พ.ศ. 2535 สํานักงานคณะกรรมการกํากับหลักทรัพย์และตลาดหลักทรัพย์ออกข้อกําหนดไว้ดังต่อไปนี้

 ข้อ 1 ให้เพิ่มความต่อไปนี้เป็น (7) ของข้อ 1 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ เรื่อง คุณสมบัติของผู้ดูแลผลประโยชน์ของกองทุนรวม ลงวันที่18 พฤษภาคม พ.ศ. 2535 ซึ่งแก้ไขเพิ่มเติมโดยประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สก. 11/2537 เรื่อง คุณสมบัติของผู้ดูแลผลประโยชน์ของกองทุนรวม(ฉบับที่ 2) ลงวันที่ 20 กันยายน พ.ศ. 2537 

 “(7) ไม่มีความเกี่ยวข้องในการจัดการกองทุนรวมในลักษณะที่อาจทําให้ขาดความเป็นอิสระในการทําหน้าที่เป็นผู้ดูแลผลประโยชน์ของกองทุนรวม”

 ข้อ 2 ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

 ประกาศ ณ วันที่ 4 พฤศจิกายน พ.ศ. 2541

 (นายปกรณ์ มาลากุล ณ อยุธยา)

 เลขาธิการ

 สํานักงานคณะกรรมการกํากับหลักทรัพย์และตลาดหลักทรัพย์
ประกาศสํานักงานคณะกรรมการกํากับหลักทรัพย์และตลาดหลักทรัพย์

ที่ สธ. 40/2541

เรื่อง การคํานวณและการรายงานการคํานวณเงินกองทุนสภาพคล่องสุทธิ

 (ฉบับที่ 2)

อาศัยอํานาจตามความในมาตรา 109 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ข้อ 1 (3) แห่งประกาศคณะกรรมการกํากับหลักทรัพย์และตลาดหลักทรัพย์ เรื่อง หลักเกณฑ์และกําหนดเวลาในการยื่นรายงานของบริษัทหลักทรัพย์ ลงวันที่ 18 พฤษภาคม พ.ศ. 2535 และข้อ 3 วรรคสอง แห่งประกาศคณะกรรมการกํากับหลักทรัพย์และตลาดหลักทรัพย์ ที่ กธ. 37/2540 เรื่อง การดํารงเงินกองทุนสภาพคล่องสุทธิ ลงวันที่ 15 ตุลาคม พ.ศ. 2540 สํานักงานคณะกรรมการกํากับหลักทรัพย์และตลาดหลักทรัพย์ออกข้อกําหนดไว้ดังต่อไปนี้

 ข้อ 1 ให้ยกเลิกส่วนที่ 1 ส่วนที่ 2 และส่วนที่ 3 ของแบบ บ.ล. 4/1 ที่แนบท้ายประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สธ. 50/2540 เรื่อง การคํานวณและการรายงานการคํานวณเงินกองทุนสภาพคล่องสุทธิ ลงวันที่ 24 ธันวาคม พ.ศ. 2540 และให้ใช้แบบที่แนบท้ายประกาศนี้แทน

ข้อ 2 ให้ยกเลิกหน้า 2 หน้า 3 หน้า 8 หน้า 10 หน้า 12 หน้า 14 หน้า 18 หน้า 19 หน้า 22 และหน้า 24 ของคําอธิบายประกอบการคํานวณเงินกองทุนสภาพคล่องสุทธิตามแบบ บ.ล. 4/1 ที่แนบท้ายประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สธ. 50/2540 เรื่อง การคํานวณและการรายงานการคํานวณเงินกองทุนสภาพคล่องสุทธิ ลงวันที่ 24 ธันวาคม พ.ศ. 2540 และให้ใช้คําอธิบายที่แนบท้ายประกาศนี้แทน

 ข้อ 3 ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

 ประกาศ ณ วันที่ 21 สิงหาคม พ.ศ. 2541

 (นายปกรณ์ มาลากุล ณ อยุธยา)

 เลขาธิการ

 สํานักงานคณะกรรมการกํากับหลักทรัพย์และตลาดหลักทรัพย์
ประกาศสํานักงานคณะกรรมการกํากับหลักทรัพย์และตลาดหลักทรัพย์

ที่ สน. 19/2541

 เรื่อง หลักเกณฑ์และวิธีการทําธุรกรรมการซื้อ โดยมีสัญญาขายคืนของกองทุนรวม   
(ฉบับที่ 2)

 อาศัยอํานาจตามความในข้อ 6 (11) แห่งประกาศคณะกรรมการกํากับหลักทรัพย์และตลาดหลักทรัพย์ เรื่อง หลักเกณฑ์ เงื่อนไข และวิธีการจัดตั้งและจัดการกองทุนรวม ลงวันที่ 18 พฤษภาคม พ.ศ. 2535 ข้อ 10 (11) แห่งประกาศคณะกรรมการกํากับหลักทรัพย์และตลาดหลักทรัพย์ เรื่อง หลักเกณฑ์ เงื่อนไข และวิธีการจัดตั้งและจัดการกองทุนรวมประเภทรับซื้อคืนหน่วยลงทุน พ.ศ. 2536 ลงวันที่ 30 กรกฎาคม พ.ศ. 2536 ข้อ 3 (10) แห่งประกาศคณะกรรมการกํากับหลักทรัพย์และตลาดหลักทรัพย์ เรื่อง หลักเกณฑ์ เงื่อนไข และวิธีการจัดตั้งและจัดการกองทุนรวมประเภทที่ ลงทุนในตราสารแห่งหนี้ พ.ศ. 2536 ลงวันที่ 20 กันยายน พ.ศ. 2536 ข้อ 27 (8) แห่งประกาศคณะกรรมการกํากับหลักทรัพย์และตลาดหลักทรัพย์ ที่ กน. 11/2540 เรื่อง หลักเกณฑ์ เงื่อนไข และวิธีการจัดตั้งและจัดการกองทุนรวมอสังหาริมทรัพย์ ลงวันที่ 21 กุมภาพันธ์ พ.ศ. 2540 และข้อ 3 (11) แห่งประกาศคณะกรรมการกํากับหลักทรัพย์และตลาดหลักทรัพย์ ที่ กน. 26/2540 เรื่อง หลักเกณฑ์ เงื่อนไข และวิธีการจัดตั้งและจัดการกองทุนรวมประเภทที่ลงทุนในหน่วยลงทุน ลงวันที่ 30 มิถุนายน พ.ศ. 2540 สํานักงานคณะกรรมการกํากับหลักทรัพย์และตลาดหลักทรัพย์ออกข้อกําหนดไว้ดังต่อไปนี้

 ข้อ 1 ให้ยกเลิกความใน (1) ของข้อ 4 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 1/2541 เรื่อง หลักเกณฑ์และวิธีการทําธุรกรรมการซื้อโดยมีสัญญาขายคืนของกองทุนรวม ลงวันที่ 15 มกราคม พ.ศ. 2541 และให้ใช้ความต่อไปนี้แทน

 (1) พันธบัตรรัฐบาล ตั๋วเงินคลัง พันธบัตรธนาคารแห่งประเทศไทย พันธบัตรหรือตราสารแห่งหนี้ที่กองทุนเพื่อการฟื้นฟูและพัฒนาระบบสถาบันการเงินเป็นผู้ออก หรือที่กระทรวงการคลังเป็นผู้รับอาวัลทั้งจํานวน หรือเป็นผู้ค้ําประกันต้นเงินและดอกเบี้ยเต็มจํานวนอย่างไม่มีเงื่อนไข"

 ข้อ 2 ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

 ประกาศ ณ วันที่ 8 พฤษภาคม พ.ศ.2541

(นายปกรณ์ มาลากุล ณ อยุธยา)

เลขาธิการ

สํานักงานคณะกรรมการกํากับหลักทรัพย์และตลาดหลักทรัพย์
ประกาศคณะกรรมการกํากับหลักทรัพย์และตลาดหลักทรัพย์

ที่ กน. 39/2546

เรื่อง หลักเกณฑ์ เงื่อนไข และวิธีการในการให้ความเห็นชอบ

ผู้จัดการกองทุนส่วนบุคคล และการจัดการกองทุนส่วนบุคคล

ของผู้จัดการกองทุนส่วนบุคคล

(ฉบับที่ 2)

 โดยที่พระราชบัญญัติหลักทรัพย์และตลาดหลักทรัพย์ พ.ศ. 2535 กําหนดให้การจัดการกองทุนส่วนบุคคลต้องกระทําโดยผู้จัดการกองทุนส่วนบุคคลที่มีความรู้ความสามารถเยี่ยงผู้ประกอบวิชาชีพ บุคคลที่จะได้รับความเห็นชอบให้เป็นผู้จัดการกองทุนส่วนบุคคลจึงต้องกําหนดให้ผ่านการทดสอบความรู้เบื้องต้นเกี่ยวกับวิชาชีพ กฎเกณฑ์ จรรยาบรรณและมาตรฐานในการประกอบวิชาชีพ อย่างไรก็ตาม เพื่อให้ข้อกําหนดดังกล่าวในระยะเริ่มต้นไม่กระทบต่อการจัดหาบุคลากรของบริษัทจัดการ การผ่อนคลายข้อกําหนดดังกล่าวโดยยังคงรักษาหลักการของพระราชบัญญัติหลักทรัพย์และตลาดหลักทรัพย์ พ.ศ. 2535 ดังข้างต้นไว้จึงอาจทําได้โดยการกําหนดให้ผู้ที่มีประสบการณ์ที่เกี่ยวข้องซึ่งดํารงตําแหน่งในระดับบริหารของบริษัทจัดการ อาจขอรับความเห็นชอบเป็นผู้จัดการกองทุนส่วนบุคคลได้หากมีคุณสมบัติที่แสดงถึงความเป็นผู้มีความรู้ความสามารถที่จะประกอบวิชาชีพเป็นผู้จัดการกองทุนส่วนบุคคลได้

 อาศัยอํานาจตามความในมาตรา 14 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 และมาตรา 134 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 2) พ.ศ. 2542 คณะกรรมการ ก.ล.ต. ออกข้อกําหนดไว้ดังต่อไปนี้

 ข้อ 1 ให้ยกเลิกความในวรรคสองของข้อ 3 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กน. 24/2544 เรื่อง หลักเกณฑ์ เงื่อนไข และวิธีการในการให้ความเห็นชอบผู้จัดการกองทุนส่วนบุคคล และการจัดการกองทุนส่วนบุคคลของผู้จัดการกองทุนส่วนบุคคล ลงวันที่ 14 กันยายน พ.ศ. 2544 และให้ใช้ความดังต่อไปนี้แทน

 “ในกรณีผู้ขอรับความเห็นชอบตามวรรคหนึ่งเป็นผู้จัดการ หรือผู้อํานวยการฝ่ายที่ดูแลรับผิดชอบสายงานที่เกี่ยวกับการจัดการลงทุนของบริษัทจัดการ ให้บุคคลดังกล่าวได้รับยกเว้นคุณสมบัติตาม (3) และ (5) หากปรากฏว่าบุคคลนั้นมีคุณสมบัติประการอื่นที่แสดงถึงความเป็นผู้มีความรู้ความสามารถ

ตามหลักเกณฑ์และเงื่อนไขที่สํานักงานประกาศกําหนด ทั้งนี้ ข้อยกเว้นดังกล่าวให้ใช้สําหรับผู้ขอรับความเห็นชอบเพียงรายเดียว และต่อบริษัทจัดการแต่ละแห่ง และให้การยกเว้นสิ้นสุดลงเมื่อบุคคลดังกล่าวพ้นจากการปฏิบัติหน้าที่หรือพ้นจากการดํารงตําแหน่งเช่นว่านั้น”

 ข้อ 2 ประกาศนี้ให้ใช้บังคับตั้งแต่วันที่ 16 ธันวาคม พ.ศ. 2546 เป็นต้นไป

 ประกาศ ณ วันที่ 3 ธันวาคม พ.ศ. 2546

 ร้อยเอก

 (สุชาติ เชาว์วิศิษฐ)

 รัฐมนตรีว่าการกระทรวงการคลัง

 ประธานกรรมการ คณะกรรมการกํากับหลักทรัพย์และตลาดหลักทรัพย์
ประกาศคณะกรรมการกํากับหลักทรัพย์และตลาดหลักทรัพย์

ที่ กน.  26/2546

เรื่อง   หลักเกณฑ์ เงื่อนไข และวิธีการจัดตั้งและจัดการ

กองทุนรวมวายุภักษ์

                                          

                   โดยที่คณะรัฐมนตรีได้มีมติให้มีการจัดตั้งกองทุนรวมวายุภักษ์ เพื่อปฏิรูประบบแนวทางการลงทุนของกระทรวงการคลังให้มีประสิทธิภาพและสอดคล้องกับการพัฒนาเศรษฐกิจ การออม และการลงทุนของประเทศ และเพื่อเพิ่มทางเลือกของประชาชนผู้ออมเงินในภาวะที่อัตราดอกเบี้ยเงินฝากต่ํา รวมทั้งเป็นการสนับสนุนการพัฒนาตลาดทุนของประเทศ จึงต้องกําหนดหลักเกณฑ์ เงื่อนไข และวิธีการจัดตั้งและจัดการกองทุนรวมวายุภักษ์ให้สอดคล้องกับวัตถุประสงค์ดังกล่าว  ดังนั้น คณะกรรมการ ก.ล.ต. โดยอาศัยอํานาจตามความในมาตรา 14 และมาตรา 117 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 จึงออกข้อกําหนดไว้ดังต่อไปนี้


ข้อ ๑ ในประกาศนี้

                   “กองทุนรวมวายุภักษ์”  หมายความว่า   กองทุนรวมที่จัดตั้งขึ้นตามมติคณะรัฐมนตรี เมื่อวันที่ 1 กรกฎาคม พ.ศ. 2546

                   “บริษัทจัดการ”  หมายความว่า   บริษัทหลักทรัพย์ที่ได้รับใบอนุญาตประกอบธุรกิจหลักทรัพย์ประเภทการจัดการกองทุนรวม

                   “ประกาศ ที่ กน. 46/2541”  หมายความว่า  ประกาศคณะกรรมการกํากับหลักทรัพย์และตลาดหลักทรัพย์ ที่ กน. 46/2541  เรื่อง  หลักเกณฑ์ เงื่อนไข และวิธีการจัดตั้งและจัดการกองทุนรวมลงวันที่ 16 ธันวาคม พ.ศ. 2541 

                   “สํานักงาน”  หมายความว่า  สํานักงานคณะกรรมการกํากับหลักทรัพย์และตลาดหลักทรัพย์


ข้อ ๒ การจัดตั้งและจัดการกองทุนรวมวายุภักษ์ นอกจากที่กําหนดไว้ในประกาศนี้ให้เป็นไปตามประกาศ ที่ กน. 46/2541 โดยอนุโลม


ข้อ ๓ บริษัทจัดการอาจแบ่งหน่วยลงทุนของกองทุนรวมวายุภักษ์ออกเป็นหลายชนิดได้ โดยกําหนดสิทธิหรือประโยชน์ตอบแทนในหน่วยลงทุนแต่ละชนิดเท่าเทียมกัน แต่ต้องกําหนดไว้ในโครงการตั้งแต่ก่อนการเสนอขายหน่วยลงทุนครั้งแรก

                   ในการแบ่งชนิดของหน่วยลงทุนตามวรรคหนึ่ง บริษัทจัดการอาจแบ่งตามทรัพย์สินที่ลงทุนหรือได้มา หรือแบ่งตามสิทธิหรือประโยชน์ที่จะพึงได้รับจากกองทุนรวมวายุภักษ์ก็ได้


ข้อ ๔ ในการจัดการกองทุนรวมวายุภักษ์ บริษัทจัดการอาจแต่งตั้งคณะกรรมการการลงทุน โดยมีหน้าที่กําหนดนโยบายการลงทุนและให้คําแนะนําเกี่ยวกับการลงทุนในภาพกว้าง เพื่อให้การลงทุนเป็นไปโดยสอดคล้องกับวัตถุประสงค์ของกองทุนรวมวายุภักษ์  ทั้งนี้ ให้บริษัทจัดการระบุรายละเอียดเกี่ยวกับองค์ประกอบของคณะกรรมการการลงทุน และอํานาจหน้าที่ของคณะกรรมการการลงทุนไว้ในโครงการด้วย


ข้อ ๕ การลงทุนหรือแสวงหาประโยชน์จากหลักทรัพย์ สัญญาซื้อขายล่วงหน้า  ทรัพย์สินอื่น หรือไปหาดอกผลหรือแสวงหาประโยชน์โดยวิธีอื่น เพื่อเป็นทรัพย์สินของกองทุนรวมวายุภักษ์ ต้องเป็นไปตามอัตราส่วน หลักเกณฑ์ และเงื่อนไขที่สํานักงานประกาศกําหนด  


ข้อ ๖ ประกาศนี้ให้ใช้บังคับตั้งแต่วันที่ 1 ตุลาคม พ.ศ. 2546 เป็นต้นไป


ผู้มีอํานาจลงนาม - ประกาศ  ณ   วันที่  30 กันยายน พ.ศ. 2546        

 

 

                                                     ร้อยเอก 

                                                             (สุชาติ  เชาว์วิศิษฐ)

                                                      รัฐมนตรีว่าการกระทรวงการคลัง

          ประธานกรรมการ  คณะกรรมการกํากับหลักทรัพย์และตลาดหลักทรัพย์
ประกาศคณะกรรมการกํากับหลักทรัพย์และตลาดหลักทรัพย์

ที่ กน. 17/2544

เรื่อง หลักเกณฑ์ เงื่อนไข และวิธีการขายหรือรับซื้อคืนหน่วยลงทุน 

และการตั้งตัวแทนสนับสนุน

(ฉบับที่ 2)

ตามที่คณะกรรมการกํากับหลักทรัพย์และตลาดหลักทรัพย์ได้กําหนดหลักเกณฑ์ตามประกาศคณะกรรมการกํากับหลักทรัพย์และตลาดหลักทรัพย์ ที่ กน. 3/2544 เรื่อง หลักเกณฑ์ เงื่อนไข และวิธีการขายหรือรับซื้อคืนหน่วยลงทุนและการตั้งตัวแทนสนับสนุน ลงวันที่ 2 กุมภาพันธ์ พ.ศ. 2544 โดยให้มีผลใช้บังคับตั้งแต่วันที่ 1 กรกฎาคม พ.ศ. 2544 นั้น

เพื่อเปิดโอกาสให้บุคคลที่ประสงค์จะขอรับความเห็นชอบจากสํานักงานเพื่อทําหน้าที่ขายหรือรับซื้อคืนหน่วยลงทุนหรือเป็นตัวแทนสนับสนุน มีการเตรียมความพร้อมของระบบงานและบุคลากรได้อย่างครบถ้วนและมีประสิทธิภาพก่อนการขอรับความเห็นชอบตามประกาศดังกล่าว อาศัยอํานาจตามความในมาตรา 14 มาตรา 100 วรรคสอง และมาตรา 117 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 คณะกรรมการกํากับหลักทรัพย์และตลาดหลักทรัพย์ ออกข้อกําหนดไว้ดังต่อไปนี้

 ข้อ 1 ให้เลื่อนวันใช้บังคับประกาศคณะกรรมการกํากับหลักทรัพย์และตลาดหลักทรัพย์ ที่ กน. 3/2544 เรื่อง หลักเกณฑ์ เงื่อนไข และวิธีการขายหรือรับซื้อคืนหน่วยลงทุนและการตั้งตัวแทนสนับสนุน ลงวันที่ 2 กุมภาพันธ์ พ.ศ. 2544 เป็นวันที่ 1 มกราคม พ.ศ. 2545

 ข้อ 2 ประกาศนี้ให้ใช้บังคับตั้งแต่วันที่ 1 กรกฎาคม พ.ศ. 2544 เป็นต้นไป

 ประกาศ ณ วันที่ 3 กรกฎาคม พ.ศ. 2544

 (นายสมคิด จาตุศรีพิทักษ์)

 รัฐมนตรีว่าการกระทรวงการคลัง

 ประธานกรรมการ คณะกรรมการกํากับหลักทรัพย์และตลาดหลักทรัพย์
ประกาศคณะกรรมการกํากับหลักทรัพย์และตลาดหลักทรัพย์

ที่ กข. 25/2546

เรื่อง หลักเกณฑ์ เงื่อนไข และวิธีการขายหรือรับซื้อคืนหน่วยลงทุน

และการตั้งตัวแทนสนับสนุน

(ฉบับที่ 4)

 อาศัยอํานาจตามความในมาตรา 14 มาตรา 100 วรรคสอง และมาตรา 117 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 คณะกรรมการ ก.ล.ต. ออกข้อกําหนดไว้ดังต่อไปนี้

 ข้อ 1 ให้ยกเลิกความใน (ช) ของ (1) ในข้อ 21 แห่งประกาศคณะกรรมการกํากับ หลักทรัพย์และตลาดหลักทรัพย์ ที่ กน. 3/2544 เรื่อง หลักเกณฑ์ เงื่อนไข และวิธีการขายหรือรับซื้อคืนหน่วยลงทุนและการตั้งตัวแทนสนับสนุน ลงวันที่ 2 กุมภาพันธ์ พ.ศ. 2544 และให้ใช้ความต่อไปนี้แทน

 “(ช) รับชําระเงินค่าจองซื้อหรือค่าซื้อหน่วยลงทุน หรือชําระเงินค่าขายคืนหน่วยลงทุนเป็นเช็คขีดคร่อมสั่งจ่ายกองทุนรวมหรือผู้ลงทุน แล้วแต่กรณี พร้อมทั้งมอบหลักฐานการรับเงินค่าจองซื้อหรือค่าซื้อหน่วยลงทุนให้ผู้ลงทุนด้วย ทั้งนี้ ให้ตัวแทนสนับสนุนที่เป็นบุคคลธรรมดาชําระเงินค่าขายคืนหน่วยลงทุนแก่ผู้ลงทุนภายในห้าวันทําการนับแต่วันรับซื้อคืนหน่วยลงทุน เว้นแต่กรณีที่มีการเลื่อนกําหนดการชําระเงินค่าขายคืนหน่วยลงทุนตามข้อ 28 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กน. 46/2541 เรื่อง หลักเกณฑ์ เงื่อนไข และวิธีการจัดตั้งและจัดการกองทุนรวม ลงวันที่ 16 ธันวาคม พ.ศ. 2541”

 ข้อ 2 ให้ยกเลิกความในวรรคสองของข้อ 23 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กน. 3/2544 เรื่อง หลักเกณฑ์ เงื่อนไข และวิธีการขายหรือรับซื้อคืนหน่วยลงทุนและการตั้งตัวแทนสนับสนุน ลงวันที่ 2 กุมภาพันธ์ พ.ศ. 2544 และให้ใช้ความต่อไปนี้แทน

 “ตัวแทนสนับสนุนที่เป็นนิติบุคคลอาจรับชําระเงินค่าจองซื้อหรือค่าซื้อหน่วยลงทุนจากผู้ลงทุน หรือชําระเงินค่าขายคืนหน่วยลงทุนแก่ผู้ลงทุน พร้อมทั้งมอบหลักฐานการรับเงินค่าจองซื้อหรือค่าซื้อหน่วยลงทุนดังกล่าวให้ผู้ลงทุนด้วย ทั้งนี้ ให้ชําระเงินค่าขายคืนหน่วยลงทุนแก่ผู้ลงทุนภายใน ห้าวันทําการนับแต่วันรับซื้อคืนหน่วยลงทุน เว้นแต่กรณีที่มีการเลื่อนกําหนดการชําระเงินค่าขายคืนหน่วยลงทุนตามข้อ 28 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กน. 46/2541 เรื่อง หลักเกณฑ์ เงื่อนไข และวิธีการจัดตั้งและจัดการกองทุนรวม ลงวันที่ 16 ธันวาคม พ.ศ. 2541”

 ข้อ 3 ประกาศนี้ให้ใช้บังคับตั้งแต่วันที่ 1 ตุลาคม พ.ศ. 2546 เป็นต้นไป

 ประกาศ ณ วันที่ 18 กันยายน พ.ศ. 2546 

**ร้อยเอก**

 **(สุชาติ เชาว์วิศิษฐ)**

 **รัฐมนตรีว่าการกระทรวงการคลัง**

 **ประธานกรรมการ คณะกรรมการกํากับหลักทรัพย์และตลาดหลักทรัพย์**